open-index/open-wikipedia-markdown huggingface dataset:
בית ערוסי

**בית ערוסי** הוא בית לשימור ברחוב רש"י (בעבר נקרא רחוב טלסה Talasa) מספר 1 באשקלון.

בית ערוסי הוא מן הבתים המקוריים האחרונים, בתקופה שלפני קום המדינה, ששרדו באשקלון. הבית מייצג נאמנה את האדריכלות, אורחות החיים והפולקלור של התקופות ההיסטוריות. הבית הוכרז לשימור על-ידי עיריית אשקלון.

## המבנה
בית ערוסי הוא אחרון הבתים המקוריים של שכונת ח'ראת אל מדהון העות'מאנית, על שם בני חמולת אל-מדהון שהתגוררו בה, בתוך העיירה הערבית אל־מג'דל.

בשכונה זו התיישבו בבתים הערביים שננטשו במלחמת העצמאות, בראשית שנות החמישים של המאה העשרים, עולים מקרב יהודי תימן.

הבית הוא בית חצר ערבי טיפוסי שהמרחבים הבנויים בו ערוכים סביב חצר מרכזית גדולה ובה התבצעו רוב פעולות היום-יום. ייחודו הוא בכך שנשתמרו בו התכנית המקורית של המבנים, כולל מתקנים וכלי עבודה, ורוב האמצעים והטכנולוגיות המקוריות והמסורתיות ששימשו את הדיירים הערביים.

כמו הבית הערבי המסורתי במרחב הכפרי, הוקף המבנה בחומת אבן גבוהה, עם שער כניסה בצד המערבי. השער בנוי אבני כורכר מסותתות ומסוגננות ולתוכו נקבעה דלת עץ בעלת שתי כנפיים.

מן השער נפתחת חצר רחבת ידיים שבחלקה הדרומי (מימין) נבנה בית המגורים ובו 3 חדרים ומרפסת מקורה בחזית, מחברת את כל החדרים. כמו רוב בתיה של מג'דל, גם כאן בית המגורים נבנה בקומה אחת בלבד ובאופן צנוע יחסית. כמו גם בתים אחרים במג'דל, האתר נבנה באבן כורכר מקומית, בשילוב פריטי אבן קדומים שנאספו מתל אשקלון.

בחלק המערבי של החצר, מצפון לשער הכניסה, נבנה האגף המשקי, חדר גדול ובו בית בד, טחנת קמח וטאבון. בחצר הבית אותרו מספר מתקני כתישה, שעובדו מתוך פריטי אבן ושיש קדומים. בלב החצר נחפר חלל תת-קרקעי ששימש את דיירי הבית לדורותיהם לצורכי אחסון ואיסום.
בימי המלחמות שעברו על המדינה שימש מרחב זה כמקלט.

הבית מועמד לשימור.

## משפחת ערוסי
משפחת ערוסי הצעירה, בת 3 נפשות (אביגדור לוי הבכור היה אז בן השנתיים), עלתה מתימן בסוף שנת 1948 ושוכנה בבית נטוש במגדל (כיום ברח' הרצל). כבר למחרת היא פונתה משם והועברה לבית נטוש אחר, הוא בית ערוסי.

אב המשפחה, שבתימן היה חייט וסוחר, השתלב בעבודה במע"ץ בסלילת כבישים ולימים עבר לחברת "יובל גד". הוא נפטר בשנת 1993 והוא בן 83 .האם ללווה נשקת לשנת המאה לה, עדיין התגוררה במקום בשנת 2011.

במשך כל השנים, השכילו בני המשפחה לזהות את ייעודם, שימושם ויתרונם של הממצאים ההיסטוריים בבית, לעשות בהם שימוש ולשמרם למען הדורות הבאים.

## גלריה

PikiWiki Israel 54076 beit arussi ashkelon.jpg|שלט הסבר של המועצה לשימור אתרי מורשת בישראל
PikiWiki Israel 54078 beit arussi ashkelon.jpg|טאבון בחצר
PikiWiki Israel 54079 beit arussi ashkelon.jpg|הכניסה לבית ערוסי
PikiWiki Israel 54080 beit arussi ashkelon.jpg|עץ התאנה מקרה את כל החצר הפנימית


## לקריאה נוספת
* ד"ר אבי ששון, בית המגורים המסורתי במגדל המנדטורית - בהדגמה על בית ערוסי, בתוך "ששון 2011, אשקלון - כעיר היסטורית - שימור, פיתוח ותיירות", עמודים 37 עד 40
* ששון א, תשס"ב, התפתחות נוף אשקלון וסביבתה בשלהי התקופה העות'מאנית א. ששון, עורך
* ראשי, אשקלון – כלת הדרום, הוצאת ארץ, תל אביב, 2002 ,עמ' 87–122 .
* ששון א, אשקלון - סקר ערכי מורשת, הקרן לחקר מישור החוף, אשקלון תשס"ח, 2008

## קישורים חיצוניים

* איציק כץ, 

## הערות שוליים

קטגוריה:אשקלון: היסטוריה
קטגוריה:אשקלון: מבנים
קטגוריה:ישראל: מבנים לשימור
פנו אלטיו

**פנו אלטיו** (בפינית: **Panu Aaltio**; נולד ב-29 בינואר 1982, נורמיירבי, פינלנד) הוא מלחין פיני המתמחה במוזיקה לסרטים.

## ביוגרפיה
אלטיו נולד ב-1982 בעיירה נורמיירבי. לאחר סיום לימודי בית הספר הוא למד מוזיקה באקדמיית סיבליוס בהלסינקי ובהמשך למד בתוכנית "מוזיקה וסרטי קולנוע וטלוויזיה" באוניברסיטת דרום קליפורניה. בהמשך הוא עבד בתחום התמחותו בלוס אנג'לס.

עם חזרתו לפינלנד אלטיו החל לעסוק בכתיבת מוזיקה לסרטים, סדרות טלוויזיה ומשחקי וידאו.

אלטיו כתב מוזיקה לטרילוגיה של סרטי טבע. על עבודה זו הוא קיבל פרס בינלאומי של איגוד מבקרי מוזיקה לקולנוע. בנוסף לכך, הסרט השני בסדרה Tale of a Lake קיבל "פרס יוּסי"  של הקולנוע הפיני עבור המוזיקה.

בשנת 2008 הוא לראשונה כתב מוזיקה לסרט באורך מלא, ועל עבודה זו הוא היה מועמד לקבלת "פרס יוסי".

בשנת 2015 הוא סיים עבודה על בלט Moomin and the Comet שהועלה על במת תיאטרון האופרה בהלסינקי.

## פילמוגרפיה
* *The Home of Dark Butterflies*, 2008
* סאונה, 2008
* *Hella W*, 2011
* *Body of Water*, 2011
* *Tale of a Forest*, 2012
* *I Won't Come Back*, 2014
* *Moomins on the Riviera*, 2014
* *The Island of Secrets*, 2014
* *The Find*, 2015
* *Tale of a Lake*, 2016
* *Lake Bodom*, 2016
* *Rolli and the Secret of All Time*, 2016
* *95*, 2017
* הדרך הנצחית, 2017
* *Super Furball*), 2018
* *Nature Symphony*, 2019 
* *Ladies of Steel*, 2020
* *Peruna*, 2020
* *Finders of the Lost Yacht*, 2021
* *Tale of the Sleeping Giants*, 2021

## קישורים חיצוניים
* 

קטגוריה:מלחינים פינים
קטגוריה:פינים שנולדו ב-1982
Long Ago and Far Away

***Long Ago and Far Away*** (בעברית: "**מזמן ורחוק**") הוא האלבום השישי של הזמר האמריקאי טוני בנט. את האלבום הוציאה חברת התקליטים קולומביה רקורדס לאור, בשנת 1958, לאחר שהוקלט בחודש אפריל אותה השנה.

## רשימת רצועות

## קישורים חיצוניים

## הערות שוליים

קטגוריה:אלבומי טוני בנט
קטגוריה:אלבומים באנגלית
קטגוריה:אלבומי ג'אז
קטגוריה:אלבומי חברת קולומביה רקורדס
אבליה אמבנגה

**אבליה אמבנגה** (באנגלית: **Ablaye Mbengue**; נולד ב-19 במאי 1992) הוא כדורגלן סנגלי המשחק בעמדת החלוץ באל-ערבי ערב הסעודית.

## קריירה
אמבנגה החל את קריירת המשחק שלו במועדונים בסנגל ובגבון. בינואר 2015 הוא הגיע לסיכום עם קבוצה מהליגה הטורקית השנייה, אך בפברואר 2015 חתם באחמט גרוזני מליגת העל הרוסית.

הוא ערך את הופעת הבכורה שלו במדי הקבוצה ב-2 במאי 2015, כשעלה כמחליף במחצית משחק הליגה נגד רוסטוב, ואף כבש שער בכורה בדקה ה-83, שער שהוביל לניצחון קבוצתו 1–0.

את הופעת הבכורה שלו בהרכב ערך ב-11 במאי 2015, וכבש צמד שערים בניצחון 4–2 על ספרטק מוסקבה.

ב-27 במאי 2019 האריך את חוזהו במועדון בשלוש עונות.

באוגוסט 2020 נטש אמבנגה את רוסיה מבלי אישור המועדון, ובמשך שישה חודשים סירב ליצור קשר עם המועדון, שהגיש נגדו תביעה לפיפ"א.

ב-29 במרץ 2021 הושאל לדינמו מינסק מליגת העל הבלארוסית עד לתום העונה.

בספטמבר 2021 נחת אמבנגה בישראל, בדרכו לחתום במכבי פתח תקווה, וב-5 באוקטובר סיכם את תנאיו בקבוצה. ב-10 באוקטובר הודיעה מכבי פתח תקווה כי השחקן לא יחתום בקבוצה, בשל טענותיהן של אחמט גרוזני ודינמו מינסק על הפרת חוזה מצידו של השחקן.

לאחר שלא שיחק מאז 1 באוגוסט 2021, ב-7 באפריל 2022 הצטרף כשחקן חופשי לאל-ערבי כווית, מליגת העל הכוויתית. ב-1 ביולי 2022 חתם על חוזה לשלוש עונות באל-ערבי ערב הסעודית, מהליגה הסעודית השנייה.

## קישורים חיצוניים

## הערות שוליים

קטגוריה:כדורגלנים סנגלים
קטגוריה:חלוצי כדורגל סנגלים
קטגוריה:כדורגלני אחמט גרוזני
קטגוריה:כדורגלני דינמו מינסק
קטגוריה:סנגלים שנולדו ב-1992
אקסל הני

**אקסל הני** (בנורווגית: **Aksel Hennie**; נולד ב-29 באוקטובר 1975) הוא שחקן קולנוע, במאי ותסריטאי נורווגי. על עבודתו בקולנוע הוא זכה במספר פרסי "אמנדה" של הקולנוע בנורווגי.

## ביוגרפיה
אקסל הני נולד בשנת 1975 בפרבר של אוסלו. בצעירותו הוא עסק בגרפיטי ועל כך אף נעצר.

לאחר ארבעה ניסיונות הוא בסופו של דבר התקבל ללימודים באקדמיה לאומית למשחק. הוא סיים את הלימודים בשנת 2001 והחל לשחק בתיאטרון.

## קריירה
בשנת 2003 הני שיחק לראשונה בסרט "*Buddy*" שביים מורטן טילדום.

על השתתפותו בסרט Jonny Vang הוא זכה בפרס בפסטיבל לקולנוע בבריסל. בשנת 2005 זכה לראשונה ב"פרס אמנדה". בשנת 2005 על בימוי של הסרט "Uno" הוא זכה בפרס אמנדה נוסף. סרט זה דכה בפרסים נוספים בפסטיבלים לקולנוע בקייב ובסן חוזה.

בשנת 2008 אקסל הני שיחק בסרט "מקס מאנוס" בו שיחק תפקיד ראשי של גיבור מלחמות נורווגיה. 

בשנת 2011 הוא שיחק בסרט המותחן והפעולה "ציידי הראשים" בבימויו של מורטן טילדום, שזכה במספר פרסים לרבות פרס אמנדה. 

בשנת 2014 הני שיחק בסרט הפעולה האמריקאי "הרקולס" שביים ברט ראטנר ובכיכובו של דוויין ג'ונסון.

בשנת 2015 גילם את ד"ר אלכס ווגל בסרט ההוליוודי "האיש שנולד מחדש" שביים אלחנדרו גונסלס איניאריטו והיה מועמד ל-12 פרסי אוסקר וזכה בשלושה. שיחק באותה שנה בסרט הפעולה האמריקאי "*Last Knights*" לצדם של מורגן פרימן וקלייב אוון. 

בשנת 2020 שיחק אקסל בסדרת הטלוויזיה השוודית "חומה לבנה". באותה שנה השתתף במותחן הפעולה האמריקאי "התנגשות בלתי נמנעת" בכיכובו של ז'אן רנו.

בשנת 2021 כיכבה לצד נומי ראפאס בקומדיית האימה "הטיול" של הבמאי טומי וירקולה.

בשנת 2022 שיחק בסרט הפעולה ההיסטורי "סיסו" של הבמאי הפיני יאלמרי הלנדר. 

## קישורים חיצוניים

קטגוריה:שחקני קולנוע וטלוויזיה נורווגים
קטגוריה:במאי קולנוע נורווגים
קטגוריה:בוגרי בתי ספר למשחק
קטגוריה:נורווגים שנולדו ב-1975
עמותת בוגרי ממר"ם

250px|ממוזער|שמאל|I Love MAMRAM בכניסה לכנס עמותת בוגרי ממר"ם, ספטמבר 2023
**עמותת בוגרי ממר"ם** היא עמותה של יוצאי יחידת ממר"ם והיחידות המסונפות אליה. העמותה מונה למעלה מ-6,400 חברים ומובילה פרויקטי יזמות ותוכניות ייחודיות לבוגרי ממר״ם אשר שירתו בכלל היחידות הטכנולוגיות של צה״ל.

העמותה הוקמה בשנת 2007 על ידי קבוצה של בוגרי ממר"ם. יו"ר העמותה הוא אל״מ (מיל׳) יצחק מלאך, מפקד ממר"ם לשעבר. יו"ר הוועד המנהל הוא סא״ל (מיל׳) יוסי מלמד, בוגר יחידת בסמ"ח.

בין היתר העמותה מפיקה משנת 2019 פודקאסט שבועי בשם MamraMic כשבכל פרק מתראיין בוגר ממר״ם בולט בתעשייה. בין המרואיינים ניתן למצוא את מפקד יחידת לוט"ם, מפקדי ממר״ם האחרונים ויזמים מובילים בוגרי ממר״ם בין היתר את מתי סימן המייסד של צ׳קמרקס, אלון כהן המייסד של סייברארק, עמרי מנדלביץ ממייסדי Dynamic Yield ועוד רבים.

בשנת 2020 השיקה העמותה את תוכנית היזמות הראשונה בישראל שמיועדת ל-CTOs ולא ל-CEOs בשם Mamram For Founders. התוכנית הייחודית בת חמישה חודשים ומלווה קבוצה של כ-15 מנהלי פיתוח וטכנולוגיות בסטארטאפים בשלבים ראשונים עד ל-Round A.

בשנת 2020–2021 פתחה העמותה גם תוכנית היזמות הכירורגית שלה - Mamram Space והריצה שני מחזורים שלה במטרה לחזק מיזמים בשלבי פרה-סיד שמייסדיהם הם בוגרי ובוגרות ממר״ם. כל מחזור נמשך שלושה חודשים ובמהלכו הופגשו היזמים עם אנשי קשר, מנטורים, חברות של בוגרי ממר״ם בארץ ובעולם במטרה לפתוח דלתות, להרחיב את הרשתות וכמובן לגייס כסף לשלבים הבאים של המיזמים.

בספטמבר 2023 קיימה העמותה כנס של בוגרי ממר"ם לדורותיהם.

## קישורים חיצוניים
* 
* 
* 

## הערות שוליים

ממר"ם
קטגוריה:תל אביב-יפו: עמותות
נציגויות דיפלומטיות של האיטי בעולם

ממוזער|הנציגויות הדיפלומטיות של האיטי בעולם

זוהי רשימת **הנציגויות הדיפלומטיות של האיטי בעולם** למעט קונסוליות כבוד.

האיטי היא מדינה במערב האי היספניולה שב. במזרחה היא גובלת ברפובליקה הדומיניקנית.

להאיטי יש נוכחות דיפלומטית קטנה ברחבי העולם: 30 שגרירויות ו-18 קונסוליות כלליות. רוב נציגויותיה ממוקמות באמריקה וב.

## אפריקה
* 
** רבאט (שגרירות)
** דאח'לה (קונסוליה כללית)
* 
** פרטוריה

## אמריקה
* 
** בואנוס איירס (שגרירות)
* 
** נסאו (שגרירות)
* 
** ברזיליה (שגרירות)
* 
** אוטווה (שגרירות)
** מונטריאול (קונסוליה כללית)
* 
** סנטיאגו דה צ'ילה (שגרירות)
* 
** בוגוטה (שגרירות)
* 
** הוואנה (שגרירות)
* 
** סנטו דומינגו (שגרירות)
** דאחאבון (קונסוליה כללית)
** היגואי (קונסוליה כללית)
** סנטה קרוז דה ברהונה (קונסוליה כללית)
** סנטיאגו דה לוס קבלרוס (קונסוליה כללית)
* 
** קיטו (שגרירות)
* 
** מקסיקו סיטי (שגרירות)
* 
** פנמה סיטי (שגרירות)
* 
** פרמריבו (קונסוליה כללית)
* 
** וושינגטון די. סי. (שגרירות)
** אטלנטה (קונסוליה כללית)
** בוסטון (קונסוליה כללית)
** שיקגו (קונסוליה כללית)
** מיאמי (קונסוליה כללית)
** ניו יורק (קונסוליה כללית)
** אורלנדו (קונסוליה כללית)
* 
** קראקס (שגרירות)

## אסיה
* 
** בייג'ינג
* 
** טוקיו (שגרירות)
* 
** דוחה (שגרירות)
* 
** טאיפיי (שגרירות)
* 
** האנוי (שגרירות)

## אירופה
* 
** בריסל (שגרירות)
* 
** פריז (שגרירות)
** קאיין, גיאנה הצרפתית (קונסוליה כללית)
** פואנט-א-פיטר, גוואדלופ (קונסוליה כללית)
* 
** ברלין (שגרירות)
* 
** רומא (שגרירות)
* 
** אורנייסטאד, ארובה (קונסוליה כללית)
** וילמסטאד, קוראסאו (קונסוליה כללית)
* 
** מדריד (שגרירות)
* 
** לונדון (שגרירות)
** פרווידנסיאלס, איי טרקס וקייקוס (קונסוליה כללית)

## גלריה

קובץ:Haitian Embassy, Buenos Aires 02.jpg|שגרירות האיטי בבואנוס איירס
קובץ:Embassy of Haiti in London 1.jpg|שגרירות האיטי בלונדון
קובץ:Embajada de Haití en la Ciudad de México.jpg|שגרירות האיטי במקסיקו סיטי
קובץ:Embassy of Haiti in Paris.jpg|שגרירות האיטי בפריז
קובץ:The Diplomatic Quarter (使館特區) of Taiwan (中華民國), as seen from Lane 101, Tianmu West road (天母西路101巷) on 31 October 2017, around 1PM (Picture 3).jpg|הבניין בו נמצאת שגרירות האיטי בטאיפיי
קובץ:Embassy of Haiti United States.JPG|שגרירות האיטי בוושינגטון די. סי.


## ראו גם
* יחסי החוץ של האיטי
* משרד החוץ של האיטי

## קישורים חיצוניים

## הערות שוליים

קטגוריה:האיטי: יחסי חוץ
האיטי
ויהי בוקר

"**ויהי בוקר**" (באנגלית: **Let It Be Morning**, בערבית: **فَليَكُن صَبَاحًا**) הוא סרט קולנוע ישראלי משנת 2021 בבימויו של ערן קולירין, המבוסס על ספר בשם זה של סייד קשוע.

הסרט הוקרן בבכורה עולמית בחודש יולי 2021 מסגרת פסטיבל קאן. את בכורתו הישראלית ערך בספטמבר 2021 בפסטיבל הסרטים הבינלאומי חיפה, שם זכה בפרס הסרט הטוב ביותר, התסריט הטוב ביותר והשחקן הטוב ביותר. הסרט היה מועמד ל-15 פרסים בטקס פרסי אופיר לשנת 2021 וזכה ב-7 מהם, כולל פרס הסרט הטוב ביותר.

## עלילת הסרט
סמי נוסע עם אשתו מירה ובנו אדם לחתונת אחיו שמתקיימת בכפר ילדותו. החתונה עוברת על מי מנוחות, אך בדרכם חזרה לירושלים (העיר בה הם מתגוררים), הם נתקלים בחיילים המבקשים מהם לחזור על עקבותיהם. סמי מנסה להסביר לחיילים שהוא אזרח ישראלי, שיש לו מחר יום עבודה, ושהבן שלו יפסיד לימודים, אבל זה לא מועיל, והם נאלצים לחזור לבלות את הלילה בבית הוריו של סמי. למחרת בבוקר, כשהם מבקשים לצאת לדרכם שוב, הם מגלים פקק מכוניות עצום ביציאה מהכפר, ושהוקם שם מחסום. סמי מוצא עצמו כלוא בכפר הולדתו, תחת מצור שלאיש אין מושג מה תכליתו ולכמה זמן הוא עתיד להימשך.

## צוות השחקנים

## הפקה

## מועמדויות ופרסים

## ביקורת
רוב מבקרי הקולנוע שיבחו את הסרט. כך, למשל, כתב שמוליק דובדבני:

## קישורים חיצוניים

* 
**ביקורות**
* יאיר רוה, אחד הסרטים הטובים שנעשו בישראל, באתר סינמסקופ, 24 בספטמבר 2021
* 
* 
* 

## הערות שוליים

קטגוריה:סרטי 2021
קטגוריה:סרטי ערן קולירין
קטגוריה:זוכי פרס אופיר: סרטים
קטגוריה:סרטים על הסכסוך הישראלי-פלסטיני
קטגוריה:סרטים ישראליים מבוססי ספרים
קטגוריה:סרטים ישראליים משנת 2021
קטגוריה:סייד קשוע
מושל איווה

**מושל איווה** (באנגלית: **Governor of Iowa**) הוא המושל וראש הרשות המבצעת של מדינת איווה שבארצות הברית. המושל עומד בראש ממשלת המדינה ואחראי על אכיפת חוקיה. הוא בעל סמכות לאשר חוקים שעברו באספה הכללית או להטיל עליהם וטו, לכנס את בית המחוקקים, ולהעניק חנינות, למעט במקרים של בגידה או הדחה. המושל הוא גם המפקד העליון של כוחות המשמר הלאומי של המדינה.

40 גברים ואישה אחת, המושלת המכהנת קים ריינולדס, שהושבעה לכהונתה ב-24 במאי 2017, כיהנו עד כה בתפקיד, מתוכם שניים, סמואל ג'. קירקווד, וטרי ברנסטאד, כיהנו שתי תקופת כהונה לא רצופות כל אחד. ברנסטאד הוא גם המושל שתקופת כהונתו היא הארוכה ביותר עד כה. הוא כיהן בשנים 1983–1999, ושוב בשנים 2011–2017, בסך הכל 24 שנים. בכך הוא המושל שאורך כהונתו הוא הארוך ביותר מבין כל מושלי מדינות ארצות הברית, ובכך הוא עקף את השיא של ג'ורג' קלינטון, שהיה מושל ניו יורק הראשון וכיהן בסך הכל 21 שנים. מושל איווה שמשך כהונתו הייתה הקצרה ביותר הוא רוברט פולטון, שכיהן במשך 16 ימים בלבד.

## היסטוריה
טריטוריית איווה הוקמה ב-4 ביולי 1838 מתוך שטחה של טריטוריית ויסקונסין. טריטוריית ויסקונסין השתרעה על פני שטחן של המדינות ויסקונסין, מינסוטה, איווה והשטח של הדקוטות שממזרח לנהר המיזורי. טריטוריית איווה השתרעה על שטחה של איווה של היום, והיא התקיימה עד לקבלתה של איווה כמדינה ב-28 בדצמבר 1846. בתקופה זו היה ממונה מושל הטריטוריה על ידי נשיא ארצות הברית. המושל הראשון, רוברט לוקאס, הגיע לטריטוריה שישה חודשים לאחר הקמתה, ובינתיים שימש בתפקיד מזכיר הטריטוריה ויליאם קונווי. לוקאס כיהן כמושל הטריטוריה עד מאי 1841 ואז מונה במקומו ג'ון צ'יימברס. צ'יימברס כיהן עד נובמבר 1845 ובמקומו מונה כמושל הטריטוריה ג'יימס קלארק.

ב-28 בדצמבר 1846 התקבלה איווה כמדינה. באותה שנה כוננה חוקת המדינה הראשונה, בה נוצרה משרת מושל המדינה שמשך כהונתו עמד על ארבע שנים, אך לא קבעה את המועד המדויק להשבעת המושל. חוקת 1857 הפחיתה את משך הכהונה לשנתיים, אך תיקון שבוצע בחוקה ב-1972 החזיר את משך הכהונה לארבע שנים. חוקת 1857 קבעה גם את תחילת כהונת המושל ליום שני השני של חודש ינואר בשנה שלאחר עריכת הבחירות. מועד זה הוזז יום אחד קדימה בתיקון שבוצע בחוקה ב-1988.

ב-1857 נוצרה גם משרת סגן המושל, שנבחר לאותה תקופת כהונה כמו זו של המושל. בתיקון החוקה מ-1988 הוגדר שסגן המושל יהיה שותף למירוץ הבחירות של המושל והשניים ייבחרו באותו פתק הצבעה. במקרה שמשרת המושל מתפנה, מושבע סגן המושל במקומו ומכהן עד תום תקופת הכהונה המקורית. עד 1857, כאשר התפנתה משרת המושל, היה מזכיר המדינה מכהן כמושל בפועל. אין מגבלה למספר תקופות הכהונה שהמושל יכול לכהן בהן.

## רשימת מושלי איווה

## קישורים חיצוניים

* 
* מושלי איווה באתר אגודת המושלים הלאומית 
* חוקת איווה 

## ביאורים

*
אלעד טנא

**אלעד טנא** (נולד ב-12 באוקטובר 1972) הוא עיתונאי, איש תקשורת ישראלי, והחל מאוגוסט 2025 הוא העורך הראשי של עיתון "ידיעות אחרונות" ואתר ynet. לשעבר ראש מערך ההסברה הלאומי, ועורך העיתון "מקור ראשון".

## ביוגרפיה
טנא נולד בישראל ב-1972, ושירת ביחידת מודיעין שדה (869). במילואים שירת ביחידת דובר צה"ל, ממנה שוחרר בדרגת סרן. בעל תואר ראשון ושני בתקשורת ומדעי המדינה מאוניברסיטת בר-אילן. בוגר תוכנית העמיתים של רשת ״מעוז״ ואוניברסיטת הרווארד.

הוא התחיל את הקריירה שלו ב"הצופה", ומשם עבר ל-ynet.

בשנת 2000 היה שותף בהקמת אתר ynet, עסק בתפקידי עריכה שונים באתר ובמשך חמש שנים שימש כראש דסק החדשות. הקים באתר את "ערוץ ynet יהדות" ועמד בראשו כארבע שנים.

ב-2010 ייסד וערך את המגזין מוצש בעיתון "מקור ראשון". בשנת 2013 מונה לעורך האתר nrg, וב-2014 מונה במקביל גם לסגן העורך הראשי של "מקור ראשון". שימש גם כסגן עורך "מעריב". בשנת 2015 הקים את חטיבת הדיגיטל בתאגיד השידור הישראלי, וניהל אותה במשך שש שנים. בשנת 2016 מונה למנהל חטיבת החדשות של תאגיד השידור הישראלי באופן זמני, עם עזיבתה של שלומית אברהם גלוברזון.

באוקטובר 2021 טנא נכנס לתפקידו כראש מערך ההסברה הלאומי, לאחר שהתפקיד לא אויש במשך שש שנים. ב-3 ביולי 2022, לאחר מינויו של יאיר לפיד לראש ממשלת ישראל, סוכם שטנא יסיים את תפקידו.

במאי 2023 מונה לעורך הראשי של העיתון "מקור ראשון", במקומו של חגי סגל.

ביולי 2025 מונה לעורך הראשי של העיתון "ידיעות אחרונות" ואתר ynet, במקום אבי משולם.

## קישורים חיצוניים

* 

## הערות שוליים

קטגוריה:עיתונאים ישראלים
קטגוריה:בוגרי אוניברסיטת בר-אילן
קטגוריה:סגל תאגיד השידור הישראלי - הנהלה ודיגיטל
קטגוריה:חברי רשת מעוז
קטגוריה:סגל מקור ראשון
קטגוריה:ישראלים שנולדו ב-1972
כפר ביקרתם

**כפר ביקרתם** הוא מיזם של משרד התיירות, המשרד לפיתוח הפריפריה, הנגב והגליל והרשות לפיתוח הגליל, לעידוד התיירות ביישובי הדרוזים והצ'רקסים בישראל.

הפרויקט מתקיים במועדים שונים לאורך השנה בישובי הדרוזים בגליל ובכרמל, ובשני ישובי הצ'רקסים שבישראל:כפר כמא וריחאניה. במסגרת הפרויקט מתקיימים ביישובים אלה סיורים חינמיים מודרכים, ומופעי פולקלור ומורשת.

המיזם החל כקמפיין של משרד התיירות בשנת 2010 לעידוד התיירות ביישובים אלה.

במסגרת המיזם נחשפים המבקרים להיסטוריה ולתרבות של הדרוזים והצ'רקסים בישראל.

## גלריה

כפר ביקרתם 1.jpg|thumb|משתתפי סיור בעספיא
כפר ביקרתם 2.jpg|סיור במרכז כרמל למורשת הדרוזית בעספיא
כפר ביקרתם 3.jpg|thumb|סיור בירכא


## קישורים חיצוניים
* 

## הערות שוליים

קטגוריה:ישראל: תיירות
קטגוריה:העדה הדרוזית בישראל
*
הר בידרביק

**הר בידרביק** (באנגלית: **Mount Biederbick**) הוא הר ברכס קונגר, באי אלסמיר, בטריטוריית נונאווט שבקנדה.

הוא ההר הגבוה ביותר ברכס קונגר (המהווה תת-רכס של רכס האימפריה הבריטית שהוא חלק מהקורדילרה הארקטית).

ההר ממוקם בשטח הפארק הלאומי קאטיניפאק.

גובהו של ההר 1,542 מטרים מעל פני הים.

הר בידרביק הוא ההר ה-144 בגובהו בנואנווט, וההר ה-7,775 בגובהו בקנדה.

## קישורים חיצוניים
* הר בידרביק באתר ממשלת קנדה
* הר בידרביק באתר "אנציקלופדיית ההרים הקנדית"
* הר בידרביק באתר peakery (מרחקים לאתרים סמוכים)
* תרשים הנוף הנשקף מהר בידרביק באתר peakvisor
* מפת אזור הר בידרביק
* תחזית מזג אוויר עדכנית בהר בידרביק (לרבות נתוני שקיעת/זריחת שמש/ירח עדכניים)
** תחזית מזג אוויר עדכנית ארוכת טווח עבור הר בידרביק
** נתוני מזג אוויר היסטוריים עבור הר בידרביק
** סטטיסטיקות מזג אוויר עבור הר בידרביק

## הערות שוליים

בידרביק
בידרביק
בידרביק
התפשטות פרדוקסלית

**התפשטות פרדוקסלית** היא תופעה המתרחשת לעיתים כשאדם לוקה בהיפותרמיה, ובאופן פרדוקסלי הוא מתפשט ומסיר את בגדיו למרות הקור הסובב אותו.

## התופעה
התופעה מתרחשת אצל 20%–50% מהלוקים בהיפותרמיה. כשהאדם נמצא במצב של היפותרמיה חמורה הוא עלול להיקלע לבלבול ולהסיר את בגדיו, מה שמאיץ את קצב אובדן חום הגוף.

לעיתים המתים מהיפותרמיה מתויגים בשוגג כאנשים שעברו פגיעה מינית, בשל הסרת הבגדים.

ההתפשטות היא בדרך כלל השלב האחרון בו מתאמץ הגוף לגבור על ההיפותרמיה, כשמיד לאחריו האדם מאבד את הכרתו ולבסוף מת.

אחד המקרים המפורסמים שכללו התפשטות פרדוקסלית היה תקרית מעבר דיאטלוב, בו חלק מהגופות נמצאו עירומות.

## הסבר
לתופעה קיימים מספר הסברים, כשהעיקרי שבהם מסביר כי בשעה שהגוף האנושי נחשף לקור חריג, כלי הדם מתכווצים כדי לשמור על חום הגוף, ובכך נסוג הדם מהגפיים על מנת לשמור על האיברים החיוניים. בעת שהגוף נכנע לקור ומאבד את שארית האנרגיה שלו, השרירים מפסיקים לפעול, וגורמים לכלי הדם להתרחב שוב. התרחבות כלי הדם גורמת לאדם לחוש חום פתאומי, למרות שחום הגוף ממשיך לרדת.

הסברים נוספים מבארים שייתכן שסיבת התופעה היא כשל של ההִיפּוֹתָלָמוּס שגורם לפרץ חום פתאומי, או שהתופעה מתרחשת משום שהאדם חושב שהדם יזרום טוב יותר בגופו אם לא יהיו עליו בגדים שעלולים ללחוץ ולעצור את זרימת הדם.

## הערות שוליים

קטגוריה:פיזיולוגיה
קטגוריה:תרמורגולציה
קטגוריה:הפרעות קצב
קטגוריה:תוצאות גורמים חיצוניים
המחאת דואר

[250px|ממוזער|הפקדת דואר על סך 5 שילינג שנטען כי נגנבה על ידי [ג'ורג' ארצ'ר-שי, צוער בצי המלכותי. הפרשה עובדה למחזה בשם "הנער וינסלו" ולשני סרטים באותו שם.]]
**הַמְחָאַת דּוֹאַר** היא שיטה להעברת סכומי כסף באמצעות המחאה בנקאית המונפקת ביחידות הדואר לכל מאן דבעי תמורת כסף מזומן בלבד. לרוב המחאות דואר מיועדות להישלח באמצעות שירותי הדואר. המחאות דואר עובדות באופן דומה להמחאות רגילות, רק שאין צורך בחשבון בנק עבורם. כך ניתן לשלם מבלי למסור את פרטי חשבון אישיים. המחאת הדואר היא אישית, למוטב בלבד, ואינה ניתנת להסבה. הנושה יכול לפדות את ההמחאה בכל בנק דואר, בשונה מהמחאת כסף.

המחאות דואר אינן הילך חוקי אלא סוג של שטר חוב עם תוקף ידוע מראש. התשלום עבור שירות ההמחאה מבוצע על ידי אוֹחֵז ההמחאה, ולא על ידי הנוֹשֶׁה.

בישראל, בנק הדואר מציע שירות של מכירה ופדיון של המחאות דואר, המונפקות בסכומים משתנים לפי בקשת הלקוח, בתהליך מקוון. את ההמחאות ניתן לפדות במזומן באמצעות סניפים מקוונים, או באמצעות הפקדה ישירות לחשבון המוטב. המחאת דואר שהונפקה על שם חברה אינה ניתנת לפדיון במזומן, אלא להפקדה בחשבון המוטב בלבד.

## קישורים חיצוניים

* 

קטגוריה:בנקאות
קטגוריה:דיני שטרות
קטגוריה:מסמכים משפטיים
קטגוריה:אמצעי תשלום
קטגוריה:דואר
קטגוריה:המחאות
מושל פנסילבניה

**מושל [[קהילייה (מדינות ארצות הברית)|קהיליית]] פנסילבניה** (באנגלית: **Governor of the Commonwealth of Pennsylvania**) הוא ראש הרשות המבצעת של ממשלת מדינת פנסילבניה שבארצות הברית, והמפקד העליון של הכוחות המזוינים של המדינה. על המושל מוטלת החובה לאכוף את חוקי המדינה, הסמכות לאשר הצעות חוק שהתקבלו בבית המחוקקים המדינתי או לחלופין להטיל עליהן וטו, או לכנס את בית המחוקקים למושב מיוחד. כמו כן, בסמכות המושל להעניק חנינות חוץ מבמקרים של הדחה, אלא אם כן ניתנה המלצה ממועצת החנינות של פנסילבניה.

על פנסילבניה משלו שבעה נשיאי המועצה הביצועית העליונה ו-47 מושלים, כאשר שני מושלים (רוברט פטיסון וגיפורד פינצ'ו) כיהנו בתקופות כהונה לא רצופות, ובסך הכל 55 תקופות כהונה בשתי משרות אלה. תקופת הכהונה הארוכה ביותר הייתה של המושל הראשון, תומאס מיפלין, שמילא שלוש תקופות כהונה כמושל בנוסף לשנתיים כנשיא הקונגרס הקונטיננטלי. תקופת הכהונה הקצרה ביותר זקופה לזכותו של ג'ון ק. בל הבן, שאייש את תפקיד המושל 19 ימים בלבד כמושל בפועל לאחר שקודמו, אדוארד מרטין, התפטר. המושל הנוכחי הוא ג'וש שפירו, שתקופת כהונתו החלה ב-17 בינואר 2023.

חוקת 1790 ביטלה את המועצה הביצועית העליונה (Supreme Executive Council of the Commonwealth of Pennsylvania) והחליפה את תפקיד נשיא המועצה במושל, וקבעה תקופת כהונה בת שלוש שנים שהתחילה ביום שלישי השלישי בחודש דצמבר שלאחר הבחירות, כאשר המושלים אינם רשאים לשרת יותר מתשע שנים במהלך תקופה של תריסר שנות כהונה. החוקה משנת 1838 העבירה את ראשית הקדנציה ליום שלישי השלישי בחודש ינואר שלאחר הבחירות, ואפשרה למושלים לכהן שש שנים בלבד מתוך תשע. חוקת 1874 האריכה את כהונת המושל לארבע שנים, ואסרה על המושלים לכהן שתי תקופות כהונה רצופות. החוקה הנוכחית, שהתקבלה ב-1968, שינתה כלל זה ואפשרה למושלים לכהן בשתי תקופות כהונה רצופות.

מילטון שאפ  היה המושל הראשון שכמילא את תפקידו בשתי תקופות כהונה רצופות, וטום קורבט היה המושל המכהן הראשון שהפסיד בבחירות לתקופת כהונה נוספת.

במקרה של התפנות משרת המושל כתוצאה ממוות, התפטרות או הדחה, סגן המושל מתמנה למושל עד לשארית תקופת כהונתו של המושל הקודם. אם המשרה מתפנה באורח ארעי בשל נבצרות זמנית של המושל, סגן המושל ממלא רק את חובותיו של מושל ללא כניסה דה יורה לתפקיד. במקרה ובו התפנו הן משרת המושל והן משרת סגן המושל, הנשיא הזמני של הסנאט המדינתי ממלא את מקום המושל. משרתו של סגן מושל נוסדה בחוקת 1874; לפני כן, יושב ראש הסנאט מילא את מקום המושל במקרים של התפנות המשרה. משרת המושל הייתה בלתי-מאוישת לתקופה ממושכת רק פעם אחת בעבר, במשך 17 ימים בשנת 1848 בין התפטרותו של המושל הקודם לבין השבעת יורשו בפועל. מושלים וסגני מושלים נבחרים באותו פתק הצבעה מטעם אותה מפלגה.

## מושלי פנסילבניה
### נשיאי המועצה הביצועית העליונה

### מושלי קהיליית פנסילבניה

## קישורים חיצוניים

* 
* חוקת פנסילבניה 
* 

## ביאורים

## הערות שוליים

*
רבקה ורדי

**רבקה ורדי** (נולדה בכ"ב באדר ב' ה'תשל"ו, 24 במרץ 1976) היא מנהלת השלוחה החרדית של בצלאל ומקימתה.

## ביוגרפיה
נולדה בירושלים לרב ראובן ולדליה שרבני. נישאה לרב יעקב ורדי. לאחר נישואיה החלה לעבוד בהוראה. ולאחר מכן מונתה למנהלת תחום האמנות במנהל הקהילתי רוממה בירושלים.

## פעילות ציבורית
### "אמן" - מרכז אמנות לציבור החרדי
מרכז האמנות לציבור החרדי נפתח על ידי עיריית ירושלים בשיתוף מנהל קהילתי רוממה. החל משנת 1997 ניהלה ורדי את מרכז האמנות לציבור ועמדה בראשו עד שנת 2020.

המרכז החל את דרכו בפעילות אמנותית קהילתית לכלל הציבור החרדי החל מהגיל הרך וכלה בגיל הזהב. במסגרת זו נערכו עשרות פרויקטים לאוכלוסיות מיוחדות - נוער בסיכון, תשושי נפש ועוד, בתחומי האמנות השונים.

בשנת תשס"ב (2002) פתחה ורדי את החטיבה ללימודי תעודה, בה הוצע לראשונה לנשים חרדיות לימודים גבוהים באמנות, במחלקות צורפות, עיצוב פנים, צילום, קרמיקה ואמנות פלסטית. בחטיבה זאת הוכשרו מדריכות אמנות אשר היוו קדר מרצות לפיתוח ולשגשוגה של החטיבה הקהילתית. בחטיבה ללימודי תעודה למדו מדי שנה 200 סטודנטיות.

כחלק מפעילויות המתנ"ס התאימה את מיזם "אוטו-מנות" מטעם אגף אמנויות של עיריית ירושלים לציבור החרדי. באמצעות המסגרת האמורה, ניידת האמנות אשר הכילה חומרים לסדנאות אמנות, הפיצה ורדי את בשורת האמנות בבתי ספר, בסמינרים ברחבי הערים החרדיות, וקיימה פעילויות אמנות למאות משתתפים מהקהילה החרדית. קהל היעד העיקרי היה ילדים, נערות, מבוגרים, ותשושי נפש.

### השלוחה החרדית של בצלאל
ממוזער
בשנת 2013 יזמה והקימה את ה"שלוחה חרדית של בצלאל", המעניק תואר ראשון לנשים חרדיות בתחומי האמנות והעיצוב. התלמידות הם מכל המנעד של החברה החרדית.

המחלקות הראשונות שנפתחו היו אמנות וארכיטקטורה. בשנת 2018 הוקמה מחלקה לתקשורת חזותית.

עד שנת 2019 פעלה השלוחה בשיתוף פעולה מלא בין אמן לבצלאל, וורדי ניהלה את שני המוסדות במקביל. לאחר מכן פוצלו המוסדות, ורבקה ורדי עברה לנהל את השלוחה החרדית של בצלאל בלבד.

במקביל, בשנת 2013, לאחר מאמצים של ורדי, הקצתה עיריית ירושלים שטח להקמת קמפוס לאמנות לציבור החרדי בכנפי נשרים, נכון ל-2024 הקמפוס פעיל. בשלוחה לומדות מדי שנה 200 סטודנטיות במחלקות השונות.

אמן והשלוחה החרדית של בצלאל מקיימים מדי שנה תערוכה בה מציגות בוגרות את יצירותיהן. בין האמנים ששימשו כמורים במקום היו דליה אריאלי, מולי בן ששון, אלי פטל, יוחאי אברהמי, אריה קורצווייל ועוד רבים אחרים.

ב-2021 הפיק בית הנשיא תערוכה בנתב"ג בשם "חמסה עלינו". בתערוכה הוצגה השלוחה החרדית של בצלאל כסמל לאמנות ואמונה.

## חיים אישיים
ורדי נשואה ליעקב (משיב בישיבת קול תורה) ואם לשבעה ילדים. בשנת 2010 הכניסה לביתה ילד אומנה.

אחיה של ורדי הם יהושע, ר"מ בישיבת קול תורה, יעקב, ראש ישיבת אוהל יוסף מאיר, ראש קיבוץ בישיבת לב אליהו ואלחנן ראש ישיבת לב אליהו הקטנה.

ב-2020 קיבלה את פרס "נבחרי ירושלים" בקטגוריה קידום צעירים מטעם קהילת נשארים בירושלים - JLM.
## קישורים חיצוניים
#### על רבקה ורדי
*
* תמר רוזנפלד, מי שבאה מתוך אמונה, "פלטפורמה" כתב עת לחנוך מוזאלי, מוזיאון ישראל, אפריל 2016.
* רבקה ורדי, על המרכז לאמנות חזותית לציבור החרדי,
*רבקה ורדי באתר אומן
*מרדכי גולדמן, האמנות החרדית שועטת קדימה, באתר אל-מוניטור, 3 בנובמבר 2017
* 
#### על השלוחה החרדית של בצלאל
* 
* 
* 
* 
## הערות שוליים

קטגוריה:חרדיות ישראליות
קטגוריה:משפחת שרבני
קטגוריה:מנהלות ישראליות
קטגוריה:מנהלים ישראלים
קטגוריה:חרדים ישראלים
קטגוריה:סגל בצלאל
קטגוריה:בוגרות סמינר החדש
קטגוריה:ישראליות שנולדו ב-1976
קטגוריה:ישראלים שנולדו ב-1976
דיוויזיית הפאנצר השלישית (בונדסוור)

**דיוויזיית הפאנצר השלישית** (בגרמנית: **3. Panzerdivision** או בקיצור **3. PzDiv**) הייתה דיוויזיית שריון של הבונדסוור. הדיוויזיה הוצבה במישור הצפון-גרמני ופורקה ב-1994.

## היסטוריה
הדיוויזיה הוקמה ב-2 ביולי 1956 - יום לאחר הקמתו הרשמית של הבונדסוור. הדיוויזיה כיסתה את המישור הצפון-גרמני, והייתה כפופה לקורפוס הראשון של הבונדסוור. במקרה של מתקפה מצד ברית ורשה, נועדה הדיוויזיה השלישית להיות חוד החנית של מתקפת הנגד של הבונדסוור. לפיכך חייליה נדרשו להימצא בכוננות מתמדת, ולהיות מוכנים למתקפה תוך 48 שעות.

בפועל, חיילי הדיוויזיה לקחו חלק רק במספר תמרונים של ברית נאט"ו, ונכנסו לכוננות כמה פעמים בעקבות משברים בינלאומיים. עם זאת, חיילי הדיוויזיה סייעו במספר אסונות גדולים באזור. בין היתר במהלך סופות ב-1962, הצפת נהר האלבה ב-1976, ואסונות שלגים ב-1979. ב-1993 הוצבו חלק מחיילי הדיוויזיה בסומליה במסגרת כוח שמירת השלום של האו"ם. ב-1994, בעקבות איחוד גרמניה מחדש וסיום המלחמה הקרה, פורקה הדיוויזיה והיחידות שהרכיבו אותה שולבו במסגרות אחרות.

## קישורים חיצוניים

* Die 3. Panzerdivision der Bundeswehr auf www.relikte.com
* Die Geschichte der Division im Bundesarchiv

## הערות שוליים

קטגוריה:דיוויזיות הבונדסוור
3
אוניברסיטת האיטי

**אוניברסיטת האיטי** (בעבר: **האוניברסיטה הממלכתית של האיטי**) היא אוניברסיטה ציבורית הממוקמת בפורט-או-פרנס, בירת האיטי. האוניברסיטה היא אחת מממוסדות ההשכלה הגבוהה היוקרתיים והגדולים ביותר בהאיטי.

לאוניברסיטה יש הוצאת ספרים פרטית שנפתחה בשנת 2006. מטרת ההוצאה היא לקדם את מחקרים אקדמיים שנערכים במקום, באמצעות פרסום והפצת טקסטים מדעיים, גיוון המשאבים התיעודיים לקהילה האקדמית והציבור הרחב ושיפור ההשכלה האוניברסיטאית.

עד שנת 2014 הדפיסה ההוצאה 70 מאמרים מדעיים.

## היסטוריה
בשנות ה-20 של המאה ה-19 שירתו את מרבית תושבי האזור שתי מכללות, לרפואה ולמשפטים. בשנת 1942 התאחדו שתי המכללות והפכו לאוניברסיטת האיטי.

בשנת 1960 הסמיכה ממשלתו של פרנסואה דובליה את האוניברסיטה לאוניברסיטה ממשלתית, ושינתה את שמה ל"האוניברסיטה הממלכתית של האיטי".

בשנת 1981 למדו 4,099 סטודנטים באוניברסיטת האיטי, מתוכם 26% בפקולטה למשפטים וכלכלה, 25% בפקולטה לרפואה ולרוקחות, 17% בפקולטה לניהול, ו-11% בפקולטה למדע וטופוגרפיה. למרות התפקיד החשוב של החקלאות במשק של האיטי, רק 5% מתלמידי האוניברסיטה נרשמו לפקולטה לאגרונומיה ולרפואה וטרינרית. באותה השנה היו באוניברסיטת האיטי 559 מרצים, לעומת 207 בשנת 1967. רוב המרצים עבדו במשרה חלקית וקיבלו שכר על בסיס שעתי. האוניברסיטה סבלה אז ממחסור חמור בספרים וחומרים אחרים.

בשנת 1993 חזרה האוניברסיטה להיות מוסד עצמאי.

נכון לשנת 2010 שכר הלימוד השנתי באוניברסיטה היה 15 דולר אמריקאי, שיעור הקבלה ללימודי תואר ראשון עמד על 15% מהמבקשים.

רוב שטחי האוניברסיטה נהרסו במהלך רעידת האדמה העזה שהתרחשה ב-12 בינואר 2010.

## בוגרים ידועים
* פרנסואה דובליה, נשיאה ורודנה של האיטי משנת 1957 ועד 1971. אביו של ז'אן קלוד.
* ז'אן-ברטראן אריסטיד, נשיא האיטי ב-1991, בשנים 1996-1994 ובשנים 2004-2001
* ז'אן קלוד דובליה, נשיאה ורודנה של האיטי משנת 1971 ועד 1986. בנו של פרנסואה.
* ארטה פסקל-טרויו, נשיאת בית המשפט העליון ונשיאת האיטי בין השנים 1990–1991
* ז'אק אדוארד אלכסיס, ראש ממשלת האיטי בין השנים 1999–2001 ובין 2006–2008.
* גארי קוניל, ראש ממשלת האיטי בין השנים 2011–2012
* ז'אן-אנרי סיאן, ראש ממשלת האיטי בין השנים 2018–2019
* אדלין מגלייר צ'אנסי, השרה למעמד וזכויות האישה של האיטי בין השנים 2004–2006
* ז'ינט משו פריוור, הגברת הראשונה של האיטי בין 2016–2017, בעת נשיאותו הזמנית של בעלה, ז'וסלרם פריוור.

## קישורים חיצוניים

* 

## הערות שוליים

*
ריצ'רד דילון

**ריצ'רד צ'ארלס דילון** (; 24 ביוני 1877 – 5 בינואר 1966) היה פוליטיקאי אמריקאי, שכיהן כמושלה השמיני של מדינת ניו מקסיקו.

## ביוגרפיה
דילון נולד ב-24 ביוני 1877, בעיר סנט לואיס שבמיזורי. בשנת 1889 עבר עם משפחתו לספרינגר, ניו מקסיקו. הוא התחנך במיטב בתי הספר באזור. טרם משרתו הציבורית כפוליטיקאי עבד בתחום הרכבות והמסחר.

בשנת 1924 זכה דילון בבחירות לסנאט המדינתי. לאחר מכן זכה בבחירות המקדימות של המפלגה הרפובליקנית לתפקיד מושל המדינה. ב-2 בנובמבר 1926 ניצח בבחירות, וב-1 בינואר 1927 הושבע לתפקיד. בשנת 1928 זכה בבחירות שוב, והפך למושל ניו מקסיקו השני שכיהן שתי קדנציות רצופות. במרוצת כהונתו הוכרז הפארק הלאומי מערות קרלסבד כאתר מורשת עולמית.

עם סיום התפקיד פרש דילון מהקריירה הפוליטית שלו. הוא נפטר ב-5 בינואר 1966. גופתו נטמנה בפארק הזיכרון "פיירוויו" שבאלבוקרקי.

## לקריאה נוספת

* 


## קישורים חיצוניים

קטגוריה:אמריקאים ילידי מיזורי
קטגוריה:סנט לואיס: אישים
קטגוריה:מושלי ניו מקסיקו
קטגוריה:מושלי מדינות ארצות הברית מהמפלגה הרפובליקנית
קטגוריה:אמריקאים שנולדו ב-1877
קטגוריה:אמריקאים שנפטרו ב-1966
אלחנדרו באלדה

**אלחנדרו "אלכס" בַּאלְדֶה מרטינס** (בספרדית: **Alejandro Balde Martínez**; נולד ב-18 באוקטובר 2003) הוא כדורגלן ספרדי המשחק בעמדות המגן השמאלי והקיצוני בברצלונה ובנבחרת ספרד.

## קריירה
באלדה נולד בברצלונה שבספרד, והוא בן לאב מגינאה ולאם מהרפובליקה הדומיניקנית.

הוא החל לשחק בקבוצות הנוער של אספניול, ובגיל שמונה עבר לקבוצת הנוער של ברצלונה.

ביולי 2021 האריך את חוזהו במועדון עד ליולי 2024, עם סעיף שחרור של 500 מיליון אירו. הוא הרשים בטורניר קדם עונת 2021/2022, וזומן לסגל הקבוצה הבוגרת כגיבוי לז'ורדי אלבה.

ב-14 בספטמבר 2021 ערך את הופעת הבכורה שלו בליגת האלופות, כשעלה כמחליף ושיחק 14 דקות בהפסד 0–3 לבאיירן מינכן.

ב-20 בספטמבר 2021 הוא ערך את הופעת הבכורה שלו במדי הקבוצה הבוגרת בליגה, כשעלה כמחליף ושיחק 42 דקות בתיקו 1–1 עם גרנדה.

ב-14 במאי 2023 הוא כבש (לראשונה) ובישל מול אספניול בתוצאה שהסתיימה בניצחון 4-2 לברצלונה, במסגרת המחזור ה-34 לעונת 2022/2023 בלה ליגה.

## קריירה בינלאומית
באלדה נכלל בסגל נבחרת ספרד לטורניר מונדיאל 2022 לאחר פציעתו של חוסה לואיס גאיה, על-אף שלא ערך הופעות במדי הנבחרת עד למועד הזימון. ב-23 בנובמבר ערך את הופעת הבכורה שלו בנבחרת הבוגרת בניצחון 7–0 על  במחזור הראשון של הטורניר.

## תארים
;ברצלונה
* לה ליגה: 2022/2023, 2024/2025
* הסופר קאפ הספרדי: 2023, 2025
* גביע המלך הספרדי: 2024/2025

## קישורים חיצוניים

## הערות שוליים

קטגוריה:כדורגלנים ספרדים
קטגוריה:מגני כדורגל ספרדים
קטגוריה:כדורגלני ברצלונה
קטגוריה:כדורגלני נבחרת ספרד
קטגוריה:כדורגלני מונדיאל 2022
קטגוריה:ברצלונה: כדורגלנים
קטגוריה:ספרדים שנולדו ב-2003
קונסטנטין טיוקאבין

**קונסטנטין אלכסנדרוביץ' טיוקאבין** (ברוסית: **Константин Александрович Тюкавин**; נולד ב-2 ביוני 2002 בקוטלאס שברוסיה) הוא כדורגלן רוסי המשחק בעמדת החלוץ בקבוצת דינמו מוסקבה מליגת העל הרוסית ובנבחרת רוסיה.

## קריירת מועדונים
טיוקאבין גדל במחלקת הנוער של דינמו מוסקבה מליגת העל הרוסית. בשנת 2020 החל לשחק בדינמו-2 מוסקבה, קבוצת המילואים, אך במהרה הגיע לקבוצה הראשונה של המועדון.

ב-1 בנובמבר 2020 ערך את הופעת הבכורה שלו בקבוצה הראשונה, בניצחון 2-1 על טמבוב במסגרת המחזור ה-13 בליגה לעונת 2020/21. ב-20 בפברואר 2021 הבקיע את שער הבכורה שלו בקבוצה, בניצחון 2-0 על ספרטק מוסקבה במסגרת הגביע הרוסי. ב-18 במרץ הבקיע את שערי הבכורה שלו בליגה, צמד שערים שסידרו לקבוצתו מהפך בניצחון 3-2 על קרסנודאר במסגרת המחזור ה-23. בעונתו הראשונה בקבוצה ערך 15 הופעות ליגה והבקיע שלושה שערים.

## קריירה בינלאומית
טיוקאבין היה חלק מסגל נבחרת רוסיה עד גיל 21 בטורניר אליפות אירופה עד גיל 21, וערך שלוש הופעות בטורניר.

הוא זומן לראשונה לסגל נבחרת רוסיה הבוגרת, לקראת משחקי מוקדמות מונדיאל 2022 נגד נבחרות קרואטיה, קפריסין ומלטה בחודש ספטמבר 2021. ב-4 בספטמבר הוא ערך את הופעת הבכורה שלו בנבחרת, כשהחליף את פיודור סמולוב בדקה ה-75 בניצחון 2-0 על נבחרת קפריסין.

ב-7 ביוני 2024 כבש שער בכורה בנבחרת הלאומית במהלך משחק ידידות מול נבחרת בלארוס במשחק שהסתיים בניצחון 4-0 רוסי.

## תארים
;אישיים
* כדורגלן החודש בליגת העל הרוסית בכדורגל: נובמבר/דצמבר 2023, אפריל 2024
* כדורגלן העונה בליגה הרוסית: 2023/24
* חלוץ העונה בליגה הרוסית: 2023/24
* שער השנה בליגה הרוסית: 2023/24 (ב-5 במאי, מול סוצ'י)
* כדורגלן השנה ברוסיה (ספורט אקספרס): 2023/24

## קישורים חיצוניים

## הערות שוליים

קטגוריה:כדורגלנים רוסים
קטגוריה:חלוצי כדורגל רוסים
קטגוריה:כדורגלני דינמו מוסקבה
קטגוריה:כדורגלני נבחרת רוסיה
קטגוריה:רוסים שנולדו ב-2002
יארי ורשארן

**יארי ורשארן** (בהולנדית: **Yari Verschaeren**; נולד ב-12 ביולי 2001 באנטוורפן שבבלגיה) הוא כדורגלן בלגי המשחק בעמדת הקשר ההתקפי בקבוצת אנדרלכט מליגת העל הבלגית ובנבחרת בלגיה.

## קריירת מועדונים
ורשארן הוא תוצר מחלקת הנוער של אנדרלכט, אליה הגיע בגיל תשע. בשנת 2017 חתם על החוזה המקצועני הראשון שלו במועדון.

ב-25 בנובמבר 2018 ערך את הופעת הבכורה שלו במועדון, בהפסד 4-2 לסנט טרוידן במסגרת המחזור ה-16 בליגה לעונת . ב-27 בינואר 2019 הבקיע את שער הבכורה שלו במועדון, בניצחון 2-1 על אויפן במסגרת המחזור השלישי בליגה. בשלוש עונותיו הראשונות בקבוצה הבוגרת ערך 64 הופעות ליגה, בהן הבקיע עשרה שערים.

## קריירה בינלאומית
ורשארן היה חלק מסגל נבחרת בלגיה עד גיל 21 בטורניר אליפות אירופה עד גיל 21 בשנת 2019.

ב-9 בספטמבר 2019 ערך ורשארן את הופעת הבכורה שלו בנבחרת בלגיה הבוגרת, בניצחון 4-0 על נבחרת סקוטלנד במסגרת מוקדמות יורו 2020. ב-10 באוקטובר הבקיע את שער הבכורה שלו במועדון, בניצחון 9-0 על נבחרת סן מרינו במסגרת מוקדמות יורו 2020.

## קישורים חיצוניים

## הערות שוליים

קטגוריה:כדורגלנים בלגים
קטגוריה:קשרי כדורגל בלגים
קטגוריה:כדורגלני אנדרלכט
קטגוריה:כדורגלני נבחרת בלגיה
קטגוריה:אנטוורפן: כדורגלנים
קטגוריה:בלגים שנולדו ב-2001
שביל נחל קישון

250px|ממוזער|שמאל|בתמונה: שביל נחל קישון בין יגור לכפר חסידים.
**שביל נחל קישון** הוא שביל הליכה העובר לאורך נחל קישון. ראשיתו מאזור פארק העמקים והוא מסתיים באזור כפר חסידים. השביל נסלל ביוזמת רשות נחל הקישון בשנת 2008.

## היסטוריה
בשנת 2008 נסלל שביל נחל קישון ביוזמת רשות נחל קישון. השביל שופץ ושודרג לאחר השיטפון שאירע ב-2012. רשויות הנחל, והמועצה האזורית זבולון ובשיתוף רשות ניקוז קישון יזמו תיקון הנזק והציבו במקום ספסלים לרווחת המטיילים. הקטע האחרון בכניסה לפארק העמקים מונגש לבעלי מוגבלויות.

בשנת 2024 חודשה הטיילת מאזור הגשר על הקישון בכניסה הדרומית של כפר חסידים ועד הגשר הטורקי ליד מחלף העמקים. מדובר על הרחבת התוואי הקודם וסלילה מבטון, בנוסף שופר התוואי והוספו כמה גשרי בטון במקום מעברים איריים שהתקיימו בטיילת הקודמת.

הטיילת אינה מחוברת לטיילת המסילה של אלרואי.

## תוואי השביל
ראשיתו של השביל בפארק המסילה או בשמו האחר פארק הקטר. משם השביל ממשיך אל פארק תחנת העמק אלרואי. השביל ממשיך לכיוון מעיין אלרואי ומשם אל פארק העמקים הדרומי ומשם לכיוון הפארק הצפוני. השביל מסתיים במחלף יגור ליד כפר חסידים.

## אתרים לאורך השביל
### פארק הקטר או פארק המסילה
אחת מתחנות רכבת העמק ההיסטורית היא תחנת קריית חרושת. במקום קטע משוחזר של המסילה הכולל קטר. המסילה נבנתה בתקופה העות'מאנית ונסללה בין השנים 1903–1904. המסילה התחילה בחיפה ועברה דרך העמקים והמשיכה לבית שאן, ובהמשך אל נהריים, אזור חמת גדר, דרך נהר הירמוך ופנתה לכיוון מזרח עד מסילת הרכבת החיג'אזית, בין העיר דרעא בדרום סוריה לאירביד בצפון ירדן.

המסילה פעלה גם במהלך תקופת המנדט הבריטי. לאחר מלחמת העצמאות הושבתה תנועת הרכבות והמסילת הרכבת פורקה.

### תחנת העמק: אלרואי

תוואי רכבת העמק עבר בסמוך מאוד למעיין אלרואי, על פני הגשר המשמש כיום את דרך העפר למעיין. כ־650 מ' מזרחית למעיין מצויה תחנת אלרואי, תחנה משופצת של רכבת העמק ובה תצוגת קרונות שונים של רכבת ישראל.

### מעיין אלרואי

מעיין אלרואי הוא מעיין קטן הנובע בסמוך לקטע מקורי של מסילת רכבת העמק ולבתים הראשונים של השכונה אלרואי, השייכת לקריית טבעון. המעיין שימש בין השנים 1952-1936 כמקור מי השתייה של היישוב אלרואי. המעיין נובע לתוך בריכה מלאכותית, שנחפרה בשנות ה-60 ביוזמתו של זאב שורקי, יליד המושבה אלרואי, ואשר שמשה כמקור להשקיית פרדס הלימונים שגדל בחלקה הסמוכה של משפחתו. מימי המעיין נובעים כל ימות השנה וזורמים אל אפיק נחל קישון הסמוך, המרוחק כ-120 מטר מערבית לנביעה לכוון הר הכרמל.

### פארק העמקים
 
הפארק ממוקם בצומת העמקים, בסמוך ליישוב קריית טבעון לאורך נחל קישון. גשר רכבת העמק, שנבנה בשנת 1905 בתקופת העות'מאנית בארץ. גשר הרכבת הטורקי בנוי אבן בעל שש קשתות שתוכנן על ידי מהנדס הרכבות הגרמני היינריך אוגוסט מייסנר. הגשר העביר את רכבת העמק מעל נחל הקישון. בסמוך לגשר צומח עץ אקליפטוס, אחד הגדולים בארץ.

## החי והצומח בסביבות השביל
בנחל מתקיימים מיני דגים ובסביבות השביל בעלי חיים רבים. האזור ובכללו פארק העמקים מהווה מסדרון למעבר בעלי חיים מערבית רכס הכרמל לכיוון גבעות אלונים. באזור הנחל מיני צומח רבים ובהם, הרדוף הנחלים הרעיל. בסביבות השביל והנחל ניתן לחזות בצמחייה אופיינית לאזור נחלים וביצות, מינים אדומים נדירים אשר נמצאים בסכנת הכחדה ומיני פולשנים. באזור הנחל והשביל מתקיימים מיני יונקים, מיני ציפורים וצבים.

## גלריית תמונות

## קישורים חיצוניים

* 
* 

## הערות שוליים

קישון
קטגוריה:נחל קישון
קטגוריה:יגור
קטגוריה:כפר חסידים
קטגוריה:קריית טבעון
פיזשדיארמט

**פיזשדיארמט** (בהונגרית: **Füzesgyarmat**) היא עיר בחלק הצפוני של מחוז בקש, בנפת סגהאלום שבהונגריה. היא מפורסמת בזכות המים התרמיים שלה.

## מיקום
פיזשדיארמט ממוקמת בקצה הצפון מזרחי של מישור דבאבאן כעיירה הצפונית ביותר של מחוז בקש, על גבול המחוזות היידו-ביהר ויאס-נאג'קון-סולנוק מהגדה. היא מערבית לנהר ברטיו התחתון ב-4 ק"מ. העיר הקרובה היא מרכז הנפה סגהאלום.

### נגישות
#### כביש
כביש 4212 המוביל מפישפקלדאן לסגהאלום עובר בכיוון צפון-דרום דרך היישוב, דרכו ניתן להגיע גם לשני יישובי הקצה והכבישים הראשיים 42 (מכיוון סגד - בקשצ'אבה) ו-47. הכביש שמגיע מסגהאלום הוא באיכות טובה, ואחר כך הלאה לכיוון פישפקלדאן עד גבול המחוז עדיין בסדר, אבל משם במחוז היידו-ביהר כבר באיכות ירודה.

#### מסילת ברזל
קו רכבת MÁV 128 מגיע ליישוב.

## מקור השם
הסיומת של השם פיזשדיארמט מקורו בשם Kürt-Gyarmat, והקידומת היא מעץ הערבה (Fűz) שמתייחסת לעצי הערבה לאורך הנחל שזרם בעבר דרך היישוב.

## היסטוריה
לפני התיישבות המדיארים במרכז אירופה ממצאים ארכאולוגיים מוכיחים את נוכחותם של מתיישבים אווארים באזור. האזכור המתועד הראשון של העיר הוא בשנת 1219 בשם גורמות. היישוב מימי הביניים התקיים כמעט כולו מחקלאות - בעיקר מגידול בעלי חיים.

במאה ה-19 החל התיעוש (הוקמה הגילדה התעשייתית הראשונה) והחלה גם ההתבורגנות של האוכלוסייה (הקמת אגודות שונות, חוגי קריאה וכו'). פיזשדיארמט זכתה ב-15 באוקטובר 1803 בתואר עיר שוק והייתה זכאית גם לקיים ירידים לאומיים. בזמן מפקד האוכלוסין של 1828 היו ביישוב כבר 4,076 תושבים. אז הוקמה ביישוב הגילדה התעשייתית הראשונה (כמוסד התיעוש הראשון בעיר השוק) בשם "חברת אגודת הגילדות המאוחדת" עם 44 חברים של תעשייה זעירה. היישוב שמר על תואר עיר השוק עד לפשרה האוסטרו-הונגרית של 1867, אז ויתרה על דרגת העיר מיוזמתה עקב נטל המס הכבד שהתלווה למעמד העיר.

ההתפתחות בין מלחמת העולם הראשונה לבין מלחמת העולם השנייה הייתה תוצאה של פיתוח מפעלי תעשייה והמערכת המוסדית (טחנות, מפעלי לבנים, מזקקה, מפעל נעליים, סניף דואר, טלגרף, מרכז בריאות, בית ספר חדש וכו'). ב-1 ביולי 2000 קיבל היישוב שוב מעמד של עיר.

## קהילה יהודית
יהודים התיישבו במקום בתחילת המאה ה-19. בשנת 1880 היו במקום 171 יהודים בעוד שבשנת 1930 כבר התגוררו בה 230. בית הכנסת החדש נבנה בשנת 1929 והוא קיים עד היום ומשמש כבית ספר. יהודי המקום נשלחו בשנת 1944 למחנות ההשמדה והקהילה נכחדה.

## ילידי המקום
* **[[פרנץ ראקוש]]** (בהונגרית: **Rákos Ferenc** פיזשדיארמט, 4 במרץ 1893 – בודפשט, 24 באפריל 1963) היה עורך דין יהודי-הונגרי, דוקטור במדעי המשפטים (1952), עיתונאי, מתרגם, המפקד הלאומי של המשמר האדום בתקופת הרפובליקה הסובייטית ההונגרית.

## אתרים בעלי חשיבות
* בית העירייה
* טירת ונקהיים - מרחצאות פארק טירת פיזשדיארמט: עם שבע בריכות שחייה - חמש פתוחות, אחת מקורה ואחת מקורה חלקית.
* קמפינג תרמי של קסטרום
* סנט ברברה, קדוש הפטרון של הכורים
* בית כפרי
* גלריה
* בניין בית הכנסת לשעבר (נבנה בשנת 1929) הוא כיום בית ספר, ברחוב יוקאי.
* בית הקברות היהודי, עם מצבות בעלות ערך מקומי.

## קישורים חיצוניים

* 
* מדריך מפות - Füzesgyarmat
* אתר לא רשמי של העיר
* 

## הערות שוליים

קטגוריה:הונגריה: ערים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
פרנץ ראקוש

**פרנץ ראקוש** (בהונגרית: **Rákos Ferenc**; פיזשדיארמט, 4 במרץ 1893 – בודפשט, 24 באפריל 1963) היה עורך דין יהודי-הונגרי, דוקטור במדעי המשפטים (1952), עיתונאי, מתרגם ותחילה המפקד הלאומי של המשמר האדום בתקופת הרפובליקה הסובייטית ההונגרית (המשמר האדום היה סוכנות רבת עוצמה לאכיפת החוק שפעלה תחת הרפובליקה הסובייטית ההונגרית. היא הוקמה על ידי צו מ-26 במרץ 1919, והשתלט על תפקידי הז'נדרמריה, המשטרה, משמר הגבול ומשטרת המכס והכספים).

## ביוגרפיה
פרנץ ראקוש נולד במשפחה יהודית. מגיל 17 היה מעורב בעבודת המפלגה הסוציאל-דמוקרטית ההונגרית (MSZDP) ובשנת 1911 הפך לחבר בחוג גלילאו. הוא קיבל את הדוקטורט שלו במשפטים בשנת 1916, נלחם במלחמת העולם הראשונה, ובשנת 1918 הפך לאחד מנשיאי מועצת העובדים של העיר קישפשט. הוא הצטרף למפלגת הקומוניסטים של הונגריה (KMP), שנוסד ב-24 בנובמבר 1918, והפך לחבר בוועד המרכזי (השני) הבלתי חוקי של המפלגה (שפעל מ-20 בפברואר 1919). בתקופת הרפובליקה הסובייטית ההונגרית היה תחילה מפקד המשמר האדום כאמור, אחר כך נשיא בית המשפט המהפכני בבודפשט ומאוחר יותר נשיא בית הדין המהפכני הצבאי. הוא נבחר גם על ידי האספה הלאומית של המועצות כחבר בוועדת הניהול המרכזית של הרפובליקה.

לאחר נפילת הרפובליקה ברח לאוסטריה בתחילת אוגוסט 1919. הוא הוגלה עד 1921, אך לא שב להונגריה, אלא עבד כעיתונאי בפראג ובווינה. משנת 1925 עבד בברית המועצות כראש המחלקה של "הסיוע האדום הבינלאומי" ולאחר מכן כראש האינטוריסט (סוכנות הנסיעות הממשלתית הסובייטית). בשנים 1938–1946 שהה במחנה מעצר. שנתיים אחרי ששוחרר מהמחנה הורשה לחזור הביתה להונגריה. משנת 1951 היה מנהל "בית ההוצאה לאור ההונגרי החדש" במשך חמש שנים, משנת 1956 היה ראש המחלקה הפוליטית בפרקליטות הכללית עד לפרישתו בשנת 1960.

ראקוש כתב מחקרים רבים במשפטים ותירגם יצירות ספרות יפה להונגרית, בעיקר מרוסית, כגון את יצירתו של ניקולאי צ'רנישבסקי "מה עלינו לעשות?".

## עבודותיו העיקריות
* Revolutionäre Gerichtsbarkeit (וינה, 1920; רוסית במוסקבה, 1922)
* הדיכוי הגזעי של השחורים בארצות הברית (מוסקבה, 1927, בשמונה שפות)
* מדינה וחוקה ברפובליקה הסובייטית ההונגרית (בודפשט, 1951)

## לקריאה נוספת
* ארנה גרגיי, **ההיסטוריה של המשרד הלאומי להגנה על זכויות עובדים**. מועצת עורכי הדין הארצית ולשכת עורכי הדין בבודפשט, 1985
* לאסלו מרקו (עורך ראשי), **קסיקון ביוגרפי הונגרי חדש**. מועדון הספרים ההונגרי
* מיקלוש קאדאר, **פרנץ ראקוש. עלונים בתורת המשפט**, 1963. מס' 12

* **Magyar életrajzi lexikon II**. (L–Z). Főszerk. Kenyeres Ágnes. Budapest: Akadémiai. 1969
* **Munkásmozgalom-történeti lexikon**. Szerkesztette Vass Henrik – Bassa Endre – Kabos Ernő. Budapest: Kossuth Könyvkiadó. 1976. 541. o. 
* 


## הערות שוליים

קטגוריה:עיתונאים יהודים הונגרים
קטגוריה:משפטנים יהודים הונגרים
קטגוריה:חברי ועדת הניהול המרכזית (הונגריה)
קטגוריה:יהודים בצבא האוסטרו-הונגרי במלחמת העולם הראשונה
קטגוריה:מתרגמים יהודים הונגרים
קטגוריה:חברי חוג גלילאו
קטגוריה:מהגרים מהונגריה לברית המועצות
קטגוריה:הונגרים שנולדו ב-1893
קטגוריה:הונגרים שנפטרו ב-1963
ג'ורג'ה פטרוביץ' (כדורגלן)

**ג'ורג'ה פטרוביץ**' (בסרבית: **Đorđe Petrović**; נולד ב-8 באוקטובר 1999 בפוז'ארוואץ שברפובליקה הפדרלית של יוגוסלביה) הוא כדורגלן סרבי המשחק בעמדת השוער בקבוצת בורנמות' מהפרמייר ליג ובנבחרת סרביה.

## קריירת מועדונים
פטרוביץ' גדל במחלקת הנוער של צ'וקריצ'קי מליגת העל הסרבית. ב-21 בספטמבר 2019 הוא ערך את הופעת הבכורה שלו במועדון, בניצחון 1-0 על מלאדוסט לוצ'אני במסגרת המחזור התשיעי בליגה לעונת . בשתי עונותיו הראשונות בקבוצה הבוגרת ערך פטרוביץ' 55 הופעות ליגה.

ב-6 באפריל 2022 חתם פטרוביץ’ בניו אינגלנד רבולושן מה-MLS לשלוש שנים.

ב-26 באוגוסט 2023 חתם פטרוביץ’ לשבע שנים בצ’לסי. ב-30 באוגוסט 2024 הושאל לשטרסבורג.
ב-16 ביולי 2025 חתם בבורנמות' תמורת 28 מיליון אירו.
## קריירה בינלאומית
ב-25 בינואר 2021 ערך פטרוביץ' את הופעת הבכורה שלו בנבחרת סרביה, בתיקו 0-0 נגד נבחרת הרפובליקה הדומיניקנית במשחק ידידות.

נכלל בסגל נבחרת סרביה לטורניר יורו 2024.

## קישורים חיצוניים

## הערות שוליים

קטגוריה:כדורגלנים סרבים
קטגוריה:שוערי כדורגל סרבים
קטגוריה:כדורגלני צ'וקריצ'קי
קטגוריה:כדורגלני ניו אינגלנד רבולושן
קטגוריה:כדורגלני צ'לסי
קטגוריה:כדורגלני שטרסבורג
קטגוריה:כדורגלני נבחרת סרביה
קטגוריה:כדורגלני יורו 2024
קטגוריה:ספורטאים זרים בארצות הברית
קטגוריה:ספורטאים זרים באנגליה
קטגוריה:ספורטאים סרבים בצרפת
קטגוריה:כדורגלני בורנמות'
קטגוריה:סרבים שנולדו ב-1999
יחסי וייטנאם–קניה

**יחסי וייטנאם–קניה** הם היחסים שבין **[[וייטנאם|הרפובליקה הסוציאליסטית של וייטנאם]]** ל**[[קניה|רפובליקת קניה]]**.

## היסטוריה
היחסים הרשמיים בין המדינות הם לבביים, ושתי המדינות מבקשות להרחיב את היחסים. סגן שר המסחר הווייטנאמי, לה דונג קוואנג, צוטט ואמר כי וייטנאם תעבוד בשיתוף פעולה הדוק עם קניה ותנהל קשרים מסחריים ודיפלומטיים עמוקים יותר.

שתי המדינות חברות בארגון המדינות הבלתי-מזדהות.

## ביקורים רשמיים
בדצמבר 2019, ראש ממשלת וייטנאם נווין סואן פוק אירח את מזכירת החוץ של קניה, ד"ר מוניקה ג'ומה. ג'ומה נפגשה גם עם סגן ראש הממשלה הווייטנאמית.

## סחר ושיתוף פעולה
וייטנאם מבקשת לשפר את קשרי הסחר עם קניה. הסחר בין שתי המדינות הוכפל ברבעונים הראשונים של 2010 ו-2011.

בשנת 2011 ייצאה וייטנאם סחורות בשווי מיליון דולר לקניה, ובשנת 2012 צמח הייצוא בחדות ועמד על סחורות בשווי 80 מיליון דולר. הסחורות העיקריות המיוצאות מווייטנאם לקניה כוללות: אורז, חלקי מחשוב, חלקי אלקטרוניקה ומוצרי פלסטיק, וקניה משמשת כנקודת גישה לשווקים ברחבי מזרח אפריקה.

בשנת 2015 הפכה קניה איירווייז לחברה האפריקאית הראשונה שמספקת טיסות ישירות לווייטנאם.

## ייצוג דיפלומטי
שגרירות וייטנאם בטנזניה מוסמכת לפעול בקניה.

שגרירות קניה בתאילנד מוסמכת לפעול בווייטנאם.

## קישורים חיצוניים
* שגרירות וייטנאם בטנזניה
* שגרירות קניה בתאילנד

## הערות שוליים

קטגוריה:ערכים ללא קטגוריות פיזיות - יחסי חוץ
What I Like About You (שיר)

"**What I Like About You**" הוא סינגל של התקליטן והמפיק המוזיקלי האנגלי, ג'ונאס בלו, בשיתוף פעולה עם הזמרת הדנית תרזה רקס. הסינגל יצא, על ידי פוזיטיבה רקורדס ווירג'ין EMI רקורדס, ב-22 במרץ 2019. השיר נכתב על ידי לנה דיסינג, פיטר בירנסקוב וג'ונאס בלו, והופק על ידי ג'ונאס בלו.

נכון לספטמבר 2021, השיר הושמע למעלה מ-266 מיליון פעמים בספוטיפיי.

## וידאו קליפ
הווידאו קליפ, שבויים על ידי גיל גרין, הועלה לחשבון היוטיוב של ג'ונאס בלו ב-26 באפריל 2019. נכון לספטמבר 2021, הווידאו קליפ נצפה למעלה מ-31 מיליון פעמים.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי ג'ונאס בלו
קטגוריה:שירים באנגלית
קטגוריה:שירים שנכתבו על ידי ג'ונאס בלו
קטגוריה:וידאו קליפים שבוימו על ידי גיל גרין
קטגוריה:שירי דאנס-פופ